Rännakult naastes olin  kogenud iseenda jaoks midagi väga erilist, midagi nii suurt ja sügavat, et argielu tasandi tegevused tunduvad mulle jätkuvalt suures osas mõttetud. (Ma ei pea silmas oma perekohustusi, oma maamaja ehitust vms.) Mõtlen teisel tasandil. Kogesin ja adusin väga sügavalt, et tõeliselt on sisu ja tähendust vaid andunud, pühendunud palves olemisel, nii saab maailma muuta, nii saab Temast osadust.